laion/Wikipedia-Exotic huggingface dataset:
טד אוונס

טד אוונס (באנגלית: Ted Owens;‏ נולד ב-16 ביולי 1929) הוא מאמן כדורסל אמריקאי לשעבר. בין השנים 1964 עד 1983 אימן אוונס את אוניברסיטת קנזס עד שהוחלף בלארי בראון. אוונס הוביל את האוניברסיטה פעמיים לפיינל-פור ליגת המכללות בשנים 1971 ו-1974, ובעת פרישתו היה המאמן שזכה לכמות הניצחונות הגבוה בהיסטוריה של בית המכללות "ביג אייט" שקנזס חברה בו. בין השנים 1985–1987 אימן את אוניברסיטת אורל רוברטס (אנ'), וכן היה ממייסדי ה"וורלד בסקסט בול ליג", ליגה המוגבלת לשחקנים עד גובה 1.95 מטר. בשנת 1988 עבד כמגלה כישרונות של קבוצת ניו ג'רזי נטס. בקיץ 1989 חתם במכבי תל אביב והחליף את צביקה שרף. בתום כחצי שנה לא מוצלחת במיוחד, סיים המאמן את תפקידו בקבוצה, אחרי תבוסה בלימוז' 100:75, והוחלף חזרה בשרף. לאחר מכן אימן כדורסל בתיכון באוקלהומה במשך חמש שנים, ולאחר מכן שימש כ"מנהל ספורטיבי" באוניברסיטת סנט ליאו בפלורידה (אנ') במשך ארבע שנים. אוונס נבחר להיכלי התהילה של אוניברסיטת אוקלהומה ואוניברסיטת טקסס. נכון לשנת 2013 עבד כיועץ עסקי בכיר בחברת ההשקעות "קפיטל-פירסט" באוקלהומה. פרופיל, באתר Sports-Reference טד אוונס באתר coachesdatabase עפר שלח, קר מזג ועומד מצוין בתנאי לחץ, מעריב, 6 באוגוסט 1989 אמיר בוגן, איפה הם היום - טד אוונס, באתר ynet, 5 במרץ 2007 עפר שלח, טד אוונס בארץ. מועמד לאמן את מכבי תל אביב, מעריב, 4 באוגוסט 1989 עפר שלח, קר מזג ועומד מצוין בתנאי לחץ, מעריב, 6 באוגוסט 1989 פערי תרבות: היסטוריית המאמנים הזרים במכבי, באתר ONE‏, 18 בנובמבר 2018 טד אוונס באתר coachesdatabase אמיר בוגן, איפה הם היום - טד אוונס, באתר ynet, 5 במרץ 2007
Mi Mix Alpha

Mi Mix Alpha הוא טלפון חכם מבית שיאומי המבוסס על מערכת ההפעלה אנדרואיד. שיאומי תיארה את הטלפון כמכשיר קונספט, והוא יוצר בהיקף מוגבל. מחיר הטלפון בעת השקתו עמד על 2,810 דולר. מכשיר מסך מסוג Super AMOLED שמקיף אותו מכל צדדיו, למעט פס של המצלמות. מלבד כפתור הפעלה בחלקו העליון, אין ל-Mi Mix Alpha כפתורים פיזיים בצדדיו מלבד כפתור בודד בחלקו העליון להפעלה, והוא משתמש בכפתורים וירטואליים. עוד ממוקמים גם כפתורי ניווט ושורת מצב בשולי המכשיר. בחלקו האחורי של המכשיר ממוקם פס שכולל בתוכו את המצלמות, האנטנות והקישוריות. המסגרת של המכשיר היא סגסוגת טיטניום. המכשיר כולל בתוכו שבב מדגם +Snapdragon 855 ומעבד גרפי Aderno 640. המכשיר זמין בגרסה אחת בלבד של 12 גיגה בייט זיכרון RAM ונפח אחסון של 512 גיגה. בחלקו התחתון של המכשיר ממוקם מחבר הטעינה USB-C שיכול לטעון את סוללת ה-4050 מיליאמפר במהירות של עד 40 וולט. עוד נמצא מתחת למסך קורא טביעות אצבע אופטי ותמיכה בזיהוי פנים. בשולי הטלפון ישנם כפתורים וירטואליים רגישים ללחץ. בטלפון מערך מצלמות משולש, שכולל בתוכו עדשת זווית רחבה, טלפוטו וזווית אולטרה רחבה. כמו כן זהו המכשיר הראשון בעולם עם חיישן 108 מגה פיקסל שפותח בשיתוף פעולה של סמסונג ושיאומי. שתי העדשות האחרות משתמשות בחיישני 12 ו-20 מגה פיקסל. אף אחת מהמצלמות לא כוללת מייצב תמונה. המכשיר תומך גם ב-HDR. מערך המצלמות לא כולל בתוכו גם עדשה קדמית, מאחר שניתן להשתמש במסך משני צידי המכשיר. יחד עם מצבי הקלטה סטנדרטיים, המכשיר מסוגל להקליט וידאו באיכות 6K במהירות 30 fps, וידאו 4K במהירות 60fps וסרטון בהילוך איטי באיכות 1080p במהירות 960fps. המכשיר מריץ אנדרואיד 10 עם ממשק MIUI 11. מדיה וקבצים בנושא Mi Mix Alpha בוויקישיתוף Xiaomi showcases MI Mix Alpha, a smartphone with wrap-around display and a huge 108MP camera, mspoweruser, 24 בספטמבר 2019 Xiaomi’s crazy new $2,800 phone has display on the front, sides, and back, ars technia, 24 בספטמבר 2019 Xiaomi’s Mi Mix Alpha is almost entirely made of screen, The Verge, 24 בספטמבר 2019 Xiaomi Mi Mix Alpha, GSMARENA
פרסי גילדת מפיקי ובמאי הטלוויזיה 1956

פרסי גילדת מפיקי ובמאי הטלוויזיה 1956 הייתה השנה השנייה שבה הוענקו פרסים לטלוויזיה, שנודעו בהמשך בשם פרסי האקדמיה הבריטית לטלוויזיה. שחקן פיטר קושינג שחקנית וירג'יניה מק'קנה עיצוב ברוס אנגרייב אישיות גלין דניאל הפקה גיל קלדר תסריטאי קולין מוריס פרס הכותבים קולין מוריס "BAFTA Awards, Television Actor in 1956". awards.bafta.org (באנגלית). BAFTA. נבדק ב-22 במרץ 2017. {{cite web}}: (עזרה)
Lola (שיר של איגי אזליה ואליס צ'אטר)

"Lola" (בעברית: לולה) הוא סינגל שהוקלט על ידי הראפרית האוסטרלית איגי אזליה ביחד עם הזמרת-יוצרת הבריטית אליס צ'אטר. השיר יצא לאור ב-19 בנובמבר 2019, על ידי חברות התקליטים בד דרימס ואמפייר דיסטריביושן, כסינגל ראשון מתוך האלבום Wicked Lips. השיר בדומה לשאר שירי של אזליה, נכתב על ידה ביחד עם אליס צ'אטר והופק על ידי קרל פאלק. השיר יצא לאור כסינגל בסמוך לצאתו הרשמית של האלבום. בסמוך לצאתו, עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר הועלה לערוץ היוטיוב של איגי אזליה ב-7 בנובמבר 2019, בסמוך לצאתו של השיר כסינגל. בתחילת הקליפ, ניתן לראות את אזליה עם אליס צ'אטר בתוך בית משוגעים. לאחר מכן, השתיים שרות את השיר והקליפ ממשיך. נכון לנובמבר 2019, מונה הצפיות של הקליפ עומד על כ-4 מיליון צפיות. מידע על הסינגל "Lola" באתר מיוזיק בריינז מילות השיר "Lola" באתר Genius סרטון השיר "Lola" באתר יוטיוב מידע על הרצועה "Lola" באתר ספוטיפיי Lola Iggy Azalea, genius (באנגלית) Iggy Azalea, Alice Chater - Lola, נבדק ב-2019-11-07 iggyazaleamusicVEVO (2019-11-07), Iggy Azalea, Alice Chater - Lola (Official Video) Doll, נבדק ב-2019-07-11 Iggy Azalea, Alice Chater - Lola (Official Video), נבדק ב-2019-07-11
Wicked Lips

Wicked Lips (בעברית: שפתיים מרושעות) הוא האלבום אולפן החמישי של הזמרת-יוצרת האוסטרלית איגי אזליה. המיני-אלבום יצא לאור ב-2 בדצמבר 2019, על ידי חברות התקליטים באד דרימס רקורדס ואימפריה רקורדס. העבודה על המיני-אלבום החלה זמן קצר לאחר צאת אלבומה השני של אזליה, In My Defense. לאחר צאת הסינגל הפותח מתוך המיני-אלבום "Lola", הכריזה אזליה כי היא תוציא את המיני-אלבום ב-22 בנובמבר 2019. יממה לאחר מכן, הודיעה אזליה ברשתות החברתיות כי הוצאתו של המיני-אלבום תתעכב, והוא יופץ ב-2 בדצמבר באותה השנה. באחת מן הרצועות אשר נכללות במיני-אלבום, מתארחת הזמרת הברזילאית פבלו ויטאר. מידע על האלבום Wicked Lips באתר MusicBrainz Iggy Azalea, EP delay, טוויטר, ‏2019T2:54 (באנגלית) In My Defense, נבדק ב-2019-12-04 Wicked Lips, נבדק ב-2019-12-04 Iggy Azalea’s Album Bombed So Bad, She’s Planning To Re-Release It, The Inquisitr, ‏2019-09-06 (באנגלית) Iggy Azalea 'extremely excited' for EP | Music | tucson.com, tucson.com
אלן הנדרסון

אלן ליברוקס הנדרסון (באנגלית: Alan Lybrooks Henderson; נולד ב-2 בדצמבר 1972) הוא כדורסלן עבר אמריקאי, אשר שיחק בליגת ה-NBA בין השנים 1995–2007. בעונת 1997/1998 זכה בפרס השחקן המשתפר של העונה ב-NBA כשחקן אטלנטה הוקס. ממוצעיו הכוללים לאורך הקריירה הם 7.8 נקודות ו-5.0 ריבאונדים למשחק. הנדרסון נולד במורגנטאון אשר בווירג'יניה המערבית, לומד ב"תיכון ברבוף ג'זויט" אשר באינדיאנפוליס, אינדיאנה. בשנתו האחרונה בקבוצת הכדורסל של התיכון הוביל אותה לגמר אליפות התיכונים של אינדיאנה, בו הפסידה מול קבוצת "תיכון רוזוולט" בה שיחק גלן רובינסון. בסיום אותה עונה הוזמן הנדרסון להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית. בין השנים 1991–1995 למד באוניברסיטת אינדיאנה, ושיחק בקבוצת הכדורסל שלה תחת המאמן בוב נייט. בעונת 1991/1992 קלע הנדרסון 11.6 נקודות למשחק כשחקן ספסל, וקבוצתו הודחה במשחק חצי גמר טורניר אליפות המכללות על ידי אוניברסיטת דיוק, אותה הובילו כריסטיאן לייטנר וגרנט היל. בעונה העוקבת הפסידה אינדיאנה ברבע גמר הטורניר, מול אוניברסיטת קנזס. בעונתו האחרונה בליגת המכללות רשם ממוצעים של 23.5 נקודות, 9.7 ריבאונדים ו-2.1 חסימות למשחק, אך קבוצתו הודחה כבר במשחק הראשון של טורניר ה-NCAA. בדראפט ה-NBA‏ 1995 נלקח הנדרסון בבחירה ה-16, על ידי אטלנטה הוקס. בעונתו השלישית ב-NBA, לאחר שנתיים בהן קלע כ-6.4 נקודות בממוצע למשחק, שיפר הנדרסון את תפוקתו ל-14.3 נקודות ו-6.4 ריבאונדים למשחק וזכה בפרס השחקן המשתפר של העונה. ב-3 העונות הבאות המשיך להציג יכולת סולידית באטלנטה עם ממוצעים של 12.1 נקודות ו-6.4 ריבאונדים למשחק, אך החל מעונת 2001/2002 ועד לסיום הקריירה שימש כשחקן ספסל זניח יחסית. ב-3 מתוך 9 עונותיו עם ההוקס העפילה הקבוצה לחצי גמר האזור המזרחי. לקראת עונת 2004/2005 הועבר יחד עם ג'ייסון טרי בטרייד לדאלאס מאבריקס, בתמורה לאנטואן ווקר וטוני דלק. בשתי העונות הבאות שיחק עבור קליבלנד קאבלירס ופילדלפיה 76', בהתאמה, בטרם פרש ממשחק בגיל 34. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות ה-NBA של הנדרסון, באתר basketball-reference.com מי מספר שתיים, באתר indystar.com,‏ 9 באפריל 2015 רשימת המשתתפים במשחק מקדונלד'ס אול-אמריקן, באתר basketball-reference.com סטטיסטיקות המכללות של הנדרסון, באתר sports-reference.com רשימת הנבחרים בדראפט 1995, באתר basketball-reference.com טרי והנדרסון נשלחים בטרייד למאבריקס, באתר ESPN,‏ 3 באוגוסט 2004
Victoria Beckham

Victoria Beckham (בעברית: ויקטוריה בקהאם) הוא אלבום הבכורה של הזמרת-יוצרת הבריטית ויקטוריה בקהאם. אלבום האולפן יצא לאור ב-1 באוקטובר 2001, על ידי חברת התקליטים וירג'ין רקורדס. מתוך האלבום יצאו שני סינגלים: "Not Such an Innocent Girl" ו-"A Mind of Its Own". עם יציאתו נכנס האלבום אל המקום העשירי במצעד האלבומים הבריטי. האלבום הופק על ידי מפיקים שונים, וכבר בצאתו הופנו כלפיו ביקורות חיוביות ומעורבות כאחד. ב-AllMusic הופנתה ביקורת מעורבת כלפי האלבום, תוך שהוא קיבל דירוג של שלושה כוכבי זהב מתוך חמישה בסך הכל. בין היתר, NME העניקו לאלבום שני כוכבי זהב בלבד. בנוסף לגרסה המקורית של האלבום, הוציאה בקהאם גרסה מיוחדת שלו הכוללת את השיר "Not Such an Innocent Girl" פעמיים נוספות, בגרסאות שונות. מידע על האלבום Victoria Beckham באתר MusicBrainz האלבום Victoria Beckham באתר Discogs Victoria Beckham - 'I'd watch Geri and Sir Alex Ferguson drown' - NME.COM News, web.archive.org, ‏2001-12-23 "Kylie and Beckham begin chart race" (באנגלית בריטית). 2001-09-17. נבדק ב-2019-11-10. Kylie Bests Victoria On U.K. Singles Chart, Billboard "Kylie and Beckham begin chart race" (באנגלית בריטית). 2001-09-17. נבדק ב-2019-11-10. Official Scottish Singles Sales Chart Top 100 | Official Charts Company, www.officialcharts.com (באנגלית) Official Albums Chart Top 100 | Official Charts Company, www.officialcharts.com (באנגלית) AllMusic | Record Reviews, Streaming Songs, Genres & Bands, AllMusic (באנגלית) Jacqueline Hodges, BBC - Music - Review of Victoria Beckham - Victoria Beckham, www.bbc.co.uk (באנגלית) nme, Victoria Beckham : Victoria Beckham, NME (באנגלית) Victoria Beckham - Victoria Beckham, Discogs (באנגלית)
Bad Brains

Bad Brains (בתרגום לעברית: "מוחות רעים") היא להקת רוק אמריקאית מוושינגטון, שהוקמה בשנת 1977. הם נמנים בין חלוצי ההארדקור פאנק, אם כי סגנונם המאוחר משלב גם רגאיי, פאנק (Funk), הבי מטאל, מוזיקת היפ הופ ומוזיקת נשמה. חברי הלהקה הם חסידי תנועת הראסטפארי. שיריה הראשונים של הלהקה שילבו פאנק רוק אינטנסיבי עם סולו גיטרה ומקצבים מורכבים, ורק לאחר מכן הם החלו לשלב סגנונות נוספים באלבומיהם. הלהקה התפרקה והתאחדה מספר פעמים לאורך השנים, לעיתים עם זמרים או מתופפים שונים. בשנת 1994 ההרכב ה"קלאסי" שב להופיע, בצירוף מוזיקאים נוספים, והם פעילים עד היום. חברי הלהקה החלו לנגן ביחד בשנת 1976 בהרכב פיוז'ן בשם "Mind Power". בשנת 1977 הם החלו לשמוע בלאק סבאת', סקס פיסטולס ולהקות פאנק רוק, ושינו את שמם ל-Bad Brains בדומה לשיר של הראמונס. הם החלו לנגן הארדקור פאנק ורכשו אוהדים רבים באזור וושינגטון די. סי., בין השאר בגלל היותם יוצאי דופן - להקת הארדקור פאנק שכל חבריה שחורים - אך גם בזכות הופעותיהם האנרגטיות וכישרונם המוזיקלי. בשנת 1979 עברו מוושינגטון לניו יורק, והפכו לחלק מסצנת ההארדקור פאנק הניו-יורקית. אלבום הבכורה שלהם ראה אור בשנת 1982 בקלטת שמע בלבד. בשנת 1983 יצא אלבומם השני, שהופק על ידי ריק אוקייסק מלהקת The Cars. בשנת 1986 ראה אור האלבום I Against I שבו שילבו חברי הלהקה גם צלילי פאנק (Funk), רגאיי ומטאל. האלבום זכה לשבחים, ושיר הנושא מתוכו הוצג בתוכנית הטלוויזיה הפופולרית "120 דקות" בערוץ MTV. למרות הצלחת האלבום, הזמר H.R. עזב את הלהקה. בשנים שלאחר מכן הוא עזב וחזר לסירוגין. גם בין חברי הלהקה האחרים התגלעו חילוקי דעות בקשר לסגנון – חלקם רצו לנגן יותר רגאיי, והאחרים משכו לכיוון הארד רוק. השנים 1990 עד 1994 היו תקופה של חוסר יציבות, בה חלק מחברי הלהקה התחלפו, הופעות בוטלו וחברי הלהקה הסתכסכו ביניהם. בסוף שנת 1994 הם השלימו וחזרו לפעול בהרכב המקורי. בשנת 1998 שינו את שם לשם "Soul Brains", אך בשנת 2007 חזרו לשם "Bad Brains". הם ממשיכים כיום להקליט אלבומים ולהופיע, אם כי משנת 2015 ואילך דיווחו חברי הלהקה כי חלקם סובל מבעיות בריאותיות ונפשיות שונות. Bad Brains (1982) Rock for Light (1983) I Against I (1986) Quickness (1989) Rise (1993) God of Love (1995) I & I Survived (2002) Build a Nation (2007) Into the Future (2012) מדיה וקבצים בנושא Bad Brains בוויקישיתוף אתר האינטרנט הרשמי של Bad Brains Bad Brains, ברשת החברתית פייסבוק Bad Brains, ברשת החברתית אינסטגרם Bad Brains, במסד הנתונים הקולנועיים IMDb (באנגלית) Bad Brains, באתר אפל מיוזיק (באנגלית) Bad Brains, באתר ספוטיפיי Bad Brains, באתר Last.fm (באנגלית) Bad Brains, באתר AllMusic (באנגלית) Bad Brains, באתר MusicBrainz (באנגלית) Bad Brains, באתר דיזר Bad Brains, באתר Discogs (באנגלית) Bad Brains, באתר Songkick (באנגלית) Bad Brains, באתר SecondHandSongs Bad Brains, באתר בילבורד (באנגלית)
אולג פוגודין

אולג גאורגייביץ' פוגודין (ברוסית: Оле́г Гео́ргиевич Пого́дин; נולד ב-3 ביולי 1965, סאלסק, מחוז רוסטוב, רוסיה הסובייטית, ברית המועצות) הוא במאי ותסריטאי קולנוע רוסי. לאחר שסיים את לימודיו בבית הספר העל יסודי, הוא נכנס ללימודיו ב-VGIK, במחלקה לתסריטאות וסינמטוגרפיה, במחלקת הקולנוע. אולג פוגודין הופך למבקר קולנוע ומפרסם מאמרים ביקורתיים בפרסומים שונים, כולל בכתב העת "אמנות הקולנוע". הוא סיים את לימודיו ב-VGIK בשנת 1993. מאז 1992 החל פוגודין לעבוד באופן פעיל בתחום הפרסום המסחרי ויצירת קטעי וידאו (הפרסומת הראשונה הייתה למשרד הייצוג של החברה היפנית סייקו אפסון ברוסיה). אולג פוגודין הכין סרטוני מוזיקה למבצעים ולהקות מוזיקליות כמו אלכסנדר מרשל ("גשם"), ניקולאי נוסקוב ("פרנויה", "שלג"), ניקולאי טרובאץ' ("אהבת נשים"), וחטנג קיקאבידזה ("אנחנו הולכים"), ולריה ("במחצית"), להקת "סטאר" ("שמלה אדומה"), להקת "פרת משה רבנו" ("מפגש עם האישה שאתה אוהב") ואחרים. בשנת 2000 יצא הסרט "ניצחון", בו אולג פוגודין שימש כתסריטאי ובמאי שותף ובשנת 2003 הוא צילם את סדרת הטלוויזיה "המולדת מחכה" על פי תסריט שלו. אולג פוגודין המשיך לעבוד בז'אנר סרטי מפעולה הן כתסריטאי (עם הסרט "הנמלט" בבימויו של יגור קונצ'לובסקי) והן כבמאי (עם הסרט "בלתי מנוצח"). בשנת 2011, אולג פוגודין צילם את הסרט "בית", דרמת פשע, המהווה סיפור עמוק וכנה על קריסת משפחת שמנוב הגדולה מהעיר רוסטוב על הדון. הסרט זכה בפרס נשר הזהב (בשש מועמדויות וזכה בשלושה מהם) ופרס ניקה (בארבע מועמדויות, כאשר סרגיי גרמאש זכה בפרס השחקן הטוב ביותר). אולג פוגודין, במסד הנתונים הקולנועיים IMDb (באנגלית) אולג פוגודין, במסד הנתונים הקולנועיים KinoPoisk (ברוסית) Драма «Дом» Олега Погодина ,Kinobusiness.com "Номинанты премии «Золотой орёл» за 2011 год". אורכב מ-המקור ב-2013-10-07. נבדק ב-2012-03-04. "Лауреаты премии «Золотой орёл» за 2011 год". אורכב מ-המקור ב-2013-12-12. נבדק ב-2012-03-05. Итоги пресс-конференции по случаю официального объявления номинантов Национальной кинематографической премии «НИКА» за 2011 год. "Сергей Гармаш получил кинопремию «Ника» за лучшую мужскую роль в фильме «Дом»". Gazeta.ru.
קרחון נובילה

קרחון נובילה (באנגלית: Nobile Glacier) הוא קרחון בחוף המערבי של ארץ גרהאם שבאנטארקטיקה. הקרחון נשפך אל חלקו הדרומי של מפרצון ריסס, היוצא ממפרץ שארלוט. הקרחון ממוקם בנקודה הקרובה ביותר של אנטארקטיקה לאמריקה הדרומית. הקרחון מופה על ידי המשלחת האנטארקטית הבלגית (שחקרה את אנטארקטיקה בין השנים 1897–1899) בפיקודו של אדריאן דה ז'רלאש. הקרחון צולם מן האוויר על ידי משלחת הסקר האווירי של שטחי חסות איי פוקלנד, ולאחר מוכן מופה על ידי סוקרים של סקר שטחי חסות איי פוקלנד (שיצאו מנקודת פורטל) בין השנים 1956–1958. שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה. הקרחון נקרא על שמו של גנרל אומברטו נובילה מחיל האוויר האיטלקי, שהיה מהנדס תעופה וחוקר החוג הארקטי. נובילה פיתח ספינות אוויר קשיחות למחצה בתקופה שבין מלחמת העולם הראשונה לשנייה. הוא זכור בעיקר בתכנון והטסת ספינת האוויר "נורגה", שהיא אולי כלי הטיס הראשון שהגיע אל הקוטב הצפוני, ושהייתה ללא ספק כלי הטיס הראשון שטס מעל כיפת הקרח הקוטבית מאירופה לאמריקה. שם זה ניתן, בדומה לשמות אחרים סמוכים אחרים, אשר נקראו על שמם של חלוצים בתחום התעופה. קרחון נובילה באתר הסקר הגאולוגי של ארצות הברית קרחון נובילה באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי אתר סוכנות החלל האירופית מידע על גילוי ומיפוי הקרחון ומקור שמו
חמידות

חמידות היא תחושה סובייקטיבית כלפי מושא מעורר חיבה ונעים ללב, כמו ילד, תינוק או בעל חיים קטן ולעיתים גם כלפי מושא המעורר משיכה מינית. מקור השם בשורש "חמד" (כמו לא תחמוד). מה שמעורר חמידות מכונה "חמוד". על פי האתולוג האוסטרי קונראד לורנץ, אשר הגה את המונח הזואולוגי לראשונה, "חמידות" היא רגש המזכיר דמיון לתינוק. התינוק מעורר רגש חיבה אוטומטי בהוריו ודחף אינסטינקטיבי לגונן ולשמור עליו. בבגרות, בעל חיים המזכיר יותר מראה תינוקי, סביר שיקבל אותו יחס חיבה כדומה לתינוק, מאחר שהוא מעורר רגשות הוריים. בהשאלה, הוא נרכש גם כלפי עצמים המזכירים דמיון לתינוק, כגון ילדים, אנשים בוגרים, ואף חפצים. גם קולות יכולים לעורר תחושה דומה. כך הברירה הזוויגית גרמה לחלק מהדמויות הבוגרות לגרות בוגרים אחרים ולהידמות לתינוקות, בעת החיזור ומשיכת בן הזוג, למשל. הדבר מונע תוקפנות, מאחר שחלק מהחיות חיות לבדן ועלולות לתקוף פרט זר הקרב לשטחן. למרות היות המונח סובייקטיבי התכונות ההופכות דמות לחמודה, מאחר שהם נראים "ילדותיים" בעלי קווי דמיון דומים: הגולגולת אצל תינוקות היא עגלגלה, בעלת מצח גבוה ותפוח, בעלת עיניים גדולות, לעומת עצם האף ושרירי הפה העוזרים ללעוס הם קטנים יחסית ומתחילים לתפקד ולגדול רק בהמשך החיים. גם הסחוס של האוזניים קטן יחסית והוא גדל לאורך כל החיים אך מגיע לגודלו המלא בערך בגיל עשרים וחמש. רקמות החיבור שמעל המצח קטנות והן מתאחדות בהמשך וגורמות לעיניים להיראות דומיננטיות פחות, ניכרות השפתיים, "הכפלת" הסנטר וקמטים - כל אלה גורמים לפגיעה ב"חמידות" האנשים הבוגרים יותר. על פי מחקר של דימות תהודה מגנטית תפקודי התברר שרוב הסטריאוטיפים לחמידות הם חוצי תרבויות. החיבה לחמידות גורמת להפעלה רחבה של קליפת המוח הארובתית-מצחית, האחראית על קבלת החלטות ולרוב מעודדת יחס אימהי מגונן כלפי מושא החמידות. ערך מורחב – חיות מחמד עקב חמידותם של גורי חיות מסוימות, אנשים רבים קונים או מאמצים חיות מחמד, בהם הם מטפלים ולמעשה מעבירים אליהם רגש הורי. גורי חתולים או כלבים גורמים לחוויית החמידות הגבוהה ביותר ועל כן הם חיות המחמד הנפוצות ביותר. חיות מחמד נוספות המעבירות תחושה חמודה הן: ארנבונים, אוגרים, תוכים, קנריות, חמוסים ודגי זהב. עם זאת מדובר בהרגשה סובייקטיבית שיכולה להיפתח גם לנחשים, איגואנות ואף לכמה חסרי חוליות שנחשבים לבלתי חמודים, ולעיתים אף מרתיעים. החמידות של חיות המחמד יכולה לגרור מספר בעיות: כמה חיות בר מצויות בסכנת הכחדה גדולה עקב סחר לחיות מחמד בו ניצודים מיני קופים, תוכים גדולים או מכרסמים נדירים מביתם. בעיה נוספת היא הבאה של "מינים מלווי אדם" לאזורים נידחים, בהם הם עלולים להתפרא ולגרום לנזק אקולוגי גדול. הדבר נכון בעיקר על חתולים שהובאו לאיים נידחים בעולם. נאוטניה קאוואיי אפקט במבי משיכה מינית אסתטיקה מהי חמידות באתר סוכן תרבות ארז ארליכמן, כוח הגרגור: כך שולטים חתולי המחמד בבעליהם, באתר ynet, 14 ביולי 2009 טלי שמיר, איזה מוּשי, באתר כלכליסט, 4 במרץ 2010 גלי וינרב, ‏מה "חמוד" בעינינו - ומדוע אנחנו צובטים לחיים של תינוקות?, באתר גלובס, 27 באוקטובר 2017 Agreed, Baby Pandas Are Cute. But Why?, NPR.org (באנגלית)
With the Music I Die

With the Music I Die (בעברית: עם המוזיקה אני מתה) הוא אלבום הבכורה של הזמרת-יוצרת האמריקאית וינטר גורדון. אלבום האולפן יצא לאור ב-17 ביוני 2011, על ידי חברות התקליטים ביג ביט ואטלנטיק רקורדס. מתוך האלבום יצאו ארבעה סינגלים. האלבום הגיע למקום ה-25 במצעד המוזיקה האוסטרלי. האלבום הופק על ידי טום נוויל, יופיטר אייס, אואק, אקסוול, פנאו, ג'יבריל קגני, ג'ורדן הויז, גוסט-טראק, ד'מייל, רובי ריברה, מיסטו ופיצי, פמטייס וסטטיק רוונג'ר. באוסטרליה יצא לאור האלבום ב-17 ביוני 2011. בארצות הברית יצא לאור ב-28 ביוני 2011. בבריטניה יצא בסוף שנת 2011. בנוסף לגרסה המקורית של האלבום, הוציאה גורדון גם גרסת אייטונס מיוחדת, אשר כללה בתוכה שני שירים נוספים. מידע על האלבום With the Music I Die באתר MusicBrainz טום נוויל, יופיטר אייס, אואק, אקסוול, פנאו, ג'יבריל קגני, ג'ורדן הויז, גוסט-טראק, ד'מייל, רובי ריברה, מיסטו ופיצי, פמטייס, סטטיק רוונג'ר Wynter Gordon - With The Music I Die, Discogs (באנגלית) WebVoyage Record View 1, cocatalog.loc.gov Wynter Gordon - With The Music I Die, Discogs (באנגלית) "Australiancharts.com – Wynter Gordon – With the Music I Die". Hung Medien. Retrieved January 30, 2012. With The Music I Die, Sanity (באנגלית) US - With the Music I Die (ארכיון)
חמוד

האם התכוונתם ל... חמוד פירושו: דבר הגורם לתחושת חמידות. שימושים נוספים: חמודי – סדרת קומיקס שציירה דניאלה לונדון דקל ח'מודי – הפרעה החיקסוסי האחרון מהשושלת ה-15 במצרים העתיקה בורג' חמוד – פרבר בביירות, בירת לבנון אישים: אמיר חמוד – קצין בצה"ל ממוצא דרוזי מייסלון חמוד – במאית ותסריטאית פלסטינית חמד (פירושונים)
גלארוס (אי)

אי גלארוס או האי גלרוס (באנגלית: Glarus Island; בבולגרית: остров Гларус) הוא אי סלעי רחב במפרץ בלימל בחוף הדרום-מערבי של האי טריניטי בארכיפלג פאלמר, שבאנטארקטיקה. אורכו של האי 240 מטרים ׁ(בכיוון דרום-מערב - צפון-מזרח), ורוחבו של האי 130 מטרים. היא ממוקם 1.37 קילומטרים צפונית לנקודת אסנציו; 145 מטרים דרומית - דרומית-מזרחי לאי אלקה; 2.6 קילומטרים דרומית - דרומית-מערבית לנקודת טיזוין; ו-180 מטרים צפונית-מערבית לאי ראלידה. האי מופה לראשונה על ידי סוקרים בריטיים בשנת 1978. האי נקרא על שם המכמורתן גלארוס של החברה הבולגרית Океански риболов – Бургас - מבורגס שבבולגריה, שספינות הדיג שלה דגו במי האי ג'ורג'יה הדרומית, איי קרגלן, איי אורקני הדרומיים, איי שטלנד הדרומיים וחצי האי האנטארקטי משנת 1970 ועד תחילת שנות התשעים. הדייגים הבולגרים היו חלוצי תעשיית הדיג באנטארקטיקה בתקופה המודרנית (לאחר תום העידן ההרואי של אנטארקטיקה). הגאזט האנטארקטי הבולגרי (בבולגרית) האי גלאוס באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי
מפרצון ריסס

מפרצון ריסס (באנגלית: Recess Cove; מילולית: מפרצון הגומחה) הוא מפרצון רחב בצד המזרחי של מפרצון שארלוט, בחוף המערבי של ארץ גרהאם שבאנטארקטיקה. רוחב פתחו של המפרצון 4.6 קילומטרים. האי נסקר על ידי סקר שטחי חסות איי פוקלנד באפריל 1956, וצולם מן האוויר על ידי משלחת הסקר האווירי של שטחי חסות איי פוקלנד בין השנים 1956–1957; המפרצון מופה לראשונה על ידי סוקרים בריטיים בשנת 1978. שם המפרצון ניתן לו על ידי סקר שטחי חסות איי פוקלנד בשל היותו גומחה במפרץ שארלוט. מפרצון ריסס באתר הסקר הגאולוגי של ארצות הברית מפרצון ריסס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי ההיסטוריה של גילוי ומיפוי המפרצון ומתן שמו
חדר האוכל בתל יוסף

חדר האוכל בתל יוסף הוא בניין היסטורי במרכז קיבוץ תל יוסף, אשר נחנך בשנת 1935 על פי תכנונו של האדריכל לאופולד קרקואר. חדר האוכל מהווה דוגמה לאחד המבנים בסגנון הבינלאומי הבולטים שנבנו בארץ. חדר האוכל תוכנן מספר שנים לאחר העלייה אל הקרקע בקיבוץ תל יוסף, קיבוץ הנוסד בשנת 1921 בעמק חרוד. תחילה, התכנון לחדר האוכל נוצר על ידי האדריכל ריכרד קאופמן, אך בקיבוץ דחו את ההצעה וקאופמן הגיש הצעה נוספת, שגם היא נדחתה. לאחר מכן, הוחלט לתת לאדריכל לאופולד קרקואר, שהושפע מאדריכלות נאו-קלאסית, לתכנן את המבנה. בשנת 1933 החלה הבנייה של חדר האוכל, ולאחר שנתיים, בשנת 1935, חדר האוכל נחנך. התכנון של קרקואר כלל מבנה דו קומתי המשתרע על שטח של 16 על 16 מטרים מפלס עליון. הכניסה לחדר האוכל נעשתה מהמדשאה המרכזית תוך עלייה במדרגות, כמו כן, הרעיון של קרקואר כלל מבנה שמורכב מגושים ריבועיים המשתלבים זה בזה. כדי לאפשר אולם רחב ללא עמודים, תכנן קרקואר גג מרובע עליון הנשען בזווית של 45 מעלות, גג זה אפשר פתיחת חלונות לאוורור ולתאורה טבעית. כמו בעבודות אחרות של קרקואר, כל המבנה של חדר האוכל נוצק מבטון וטויח בלבן, ובכך השתלב באדריכלות הבינלאומית של התקופה. חדר האוכל שימש כמקום מפגש בחגים, בנוסף נעשו בו מסיבות, אסיפות, מפגשים וטקסים. במדשאה שלמרגלות הבניין הוקמה בריכת נוי מלבנית, אשר בשנת 1941 הוצבו לצדה פסלי דמויות שפסל דוד פולוס. פסל אחד שעיצב פולוס הוא זוג הורים הלובשים בגדי ים, ופסל שני שעיצב הוא שני ילדים שאחד מהם אוחז עוף מים שבפיו מזרקה. לאחר מספר שנים, בריכת הנוי נאטמה באדמה וכוסתה בדשא. הפסלים נשארו במקומם, אך הוזנחו עד שנת 2011, בה עברו שיפוץ. כדי שבחגים יהיה ניתן לארח בחדר האוכל 600 עד 700 איש, הוחלט בשנת 1966 להרחיב את חדר האוכל. כדי לעשות זאת, חברי הקיבוץ פנו למחלקה הטכנית של איחוד הקבוצות והקיבוצים, משרד אדריכלים ומהנדסים שסיפק עבודות תכנון לקיבוצי התנועה. המחלקה הציעה להם להקים חדר אוכל חדש, אך חברי הקיבוץ דחו את ההצעה והתעקשו להרחיב את הקיים. לבסוף הוחלט שחדר האוכל ישופץ על ידי אריך ראש, שתכנן את הרחבת המבנה תוך שמירה על אופי הבניין המקורי. בשנת 2000, התחיל תהליך של צמצום הפעילות בחדר האוכל עד לסגירתו הסופית לאחר שנים אחדות. כיום מוגדר הבניין כאתר מורשת בישראל, אך הוא אינו משמש עוד לייעודו המקורי. אולם האוכל משמש לאירועי הקהילה המקומית, כאשר חלק משטח המטבח הוסב למחסן וחלקו האחר למפעל פסטה. חדר האוכל מוזכר כמעט בכל סקירה היסטורית של אדריכלות ישראלית. בשנת 1990, עוצב בול דואר בהשראת חדר האוכל על ידי אד ואן אויין. הבול עוצב במסגרת הסדרה "אדריכלות בישראל", ומופיעה בו פרספקטיבה של הבניין ותצלום ישן. חדר האוכל של קיבוץ גניגר פרדי כהנא, לא עיר לא כפר, האדריכלות של הקיבוץ 1990-1910, יד טבנקין, הוצאת ספריית יהודה דקל, המועצה לשימור אתרי מורשת בישראל, 2011 פרדי כהנא, עיצבנו חלום, מבט אישי על תכנון הקיבוץ, הוצאה פרטית, 2012 מדיה וקבצים בנושא חדר האוכל בתל יוסף בוויקישיתוף עמנואל טל, ‏פרקים בהתהוותו ועיצובו של חדר-האוכל הקיבוצי (1935-1926), קתדרה 70, ינואר 1994, עמ' 159-155 הסעודה האחרונה: בניין חדר האוכל ההיסטורי של תל יוסף הפך למחסן, באתר Xnet סיבוב בשלושה חדרי אוכל בקיבוצים: גבעת עוז, אשדות יעקב איחוד ותל יוסף, באתר חלון אחורי סיבוב על סדרת בולי אדריכלות בישראל, מיכאל יעקובסון, באתר חלון אחורי, 24 באפריל 2019